Atelier creativ cu părinții – „Proiecte Montessori pentru părinți și copii” 

    În cadrul proiectului Erasmus+ „Educăm pentru un Viitor Verde și Digital”, am organizat activitatea „Proiecte Montessori pentru părinți și copii”, dedicată părinților cu scopul interactiunii cu metode moderne și eficiente de susținere a dezvoltării armonioase a copiilor.
Pe parcursul atelierului, participanții au explorat principii și activități inspirate din pedagogia Montessori, descoperind modalități prin care pot încuraja autonomia, creativitatea, învățarea prin explorare și dezvoltarea simțurilor în mediul familial. Activitățile și materialele prezentate au evidențiat importanța experiențelor practice și a învățării prin descoperire în formarea unor comportamente responsabile și sustenabile.
Un aspect important al întâlnirii l-a reprezentat prezentarea experienței de job shadowing desfășurate de cadrele didactice la Grădinița Buratino, în cadrul proiectului Erasmus+. Părinții au aflat despre metodele Montessori observate în timpul mobilității și despre modul în care acestea au fost adaptate și integrate în activitățile desfășurate la grădinița noastră.
Prin exemple concrete și materiale realizate în urma acestei experiențe de formare, părinții au conștientizat impactul pozitiv al dezvoltării profesionale internaționale asupra calității actului educațional și au înțeles modul în care bunele practici preluate contribuie la crearea unor experiențe de învățare atractive, multisenzoriale și centrate pe copil.
Activitatea a susținut Obiectivul 3 al proiectului Erasmus+, care vizează dobândirea de bune practici din educația Montessori pentru educația de mediu și sustenabilitate, prin activități STEAM și multisenzoriale care dezvoltă curiozitatea, spiritul de observație și respectul față de mediul înconjurător.
[image: 🤝]Mulțumim părinților pentru participare, interes și implicare! Împreună construim o comunitate educațională în care familia și grădinița colaborează pentru a oferi copiilor experiențe de învățare relevante, moderne și adaptate provocărilor viitorului.
[image: 🌱]Educație prin explorare, autonomie și responsabilitate pentru un viitor verde și sustenabil!

